Շատ պացիենտներ երբեմն հարցնում են, թե ինչքան է տևում ՄՌՏ հետազոտությունը: Իրականում ՄՌՏ հետազոտության տևողությունը կախված է, թե պացիենտի ինչ հատված է հետազոտվում: Քանի որ ՄՌՏ հետազոտությունը կատարվում է հատվածներով, ամեն մի հետազոտվող հատված ունի իր հետազոտման համար անհրաժեշտ ժամանակը: Օրինակ՝ գլխուղեղի, ողնաշարի առանձին հատվածների հետազոտությունը տևում է մոտ 20 րոպե, հոդերի հետազոտությունը՝ 30-40 րոպե, իսկ որովայնի և փոքր կոնքի հետազոտությունը կարող է տևել 40-45 րոպե: Սակայն, ելնելով որոշակի հանգամանքներից հետազոտությունների տևողությունը կարող է որոշ չափով երկարել: